Odată cu ocupația germană a Ucrainei, la începutul anului 1918 și înființarea unui guvern al acesteia, sub conducerea atamanului , Monarhia Habsburgică risca să rămână în urma Germaniei, din punct de vedere al susținerii naționalismului ucrainean. Ca atare, împăratul Carol I al Austriei a inclus în martie 1918 Legiunea Ucraineană, comandată de maiorul în „Grupul de luptă Arhiducele Wilhelm”, pus sub comanda arhiducelui Wilhelm de Austria, cu un efectiv de aproximativ 4.000 de soldați. Grupul a fost dislocat în sudul Ucrainei în timpul și după cucerirea Ucrainei de către Puterile Centrale în 1918. Trupele ucrainene au ajuns până la Herson (fiind transportate chiar pe Nipru), la Odesa și Zaporijjea. Ultima luptă a Legiunii sub stindardul habsburgic avut loc la 16 aprilie 1918 în Zaporijjea, unde trupele bolșevice au trebuit să evacueze orașul.